CELEX: 32008R0155
Language: sk
Date: 2008-02-21 00:00:00
Title: Nariadenie Komisie (ES) č. 155/2008 z  21. februára 2008 týkajúce sa zatriedenia určitých druhov tovaru do kombinovanej nomenklatúry

22.2.2008   
            
            
               SK
            
            
               Úradný vestník Európskej únie
            
            
               L 48/12
            
         
      NARIADENIE KOMISIE (ES) č. 155/2008
   z 21. februára 2008
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 odsek 1 písmeno a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod KN kód uvedený v stĺpci 2 na základe dôvodov uvedených v stĺpci 3 tejto tabuľky.
            
         
               (4)
            
            
               Je vhodné zabezpečiť, vzhľadom na opatrenia platné v Spoločenstve týkajúce sa systémov dvojitej kontroly a predbežného a následného dohľadu Spoločenstva dovozu textilných výrobkov do Spoločenstva, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu 60 dní, podľa článku 12 odsek 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Výbor pre Colný kódex nezaujal stanovisko v lehote stanovenej predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kód uvedený v stĺpci 2 tejto tabuľky.
   Článok 2
   Vzhľadom na opatrenia platné v Spoločenstve týkajúce sa systémov dvojitej kontroly a predbežného a následného dohľadu Spoločenstva dovozu textilných výrobkov do Spoločenstva, na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu 60 dní podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1352/2007 (Ú. v. EÚ L 303, 21.11.2007, s. 3).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      PRÍLOHA
      
                  Opis tovaru
               
               
                  Zatriedenie Kód KN
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Výrobok sa skladá z dvoch tvarovaných košíčkov z mäkkého ľahčeného plastu, na oboch stranách potiahnutého pleteninou. Na okrajoch košíčkov sú našité pletené pásiky na zosilnenie oválneho tvaru košíčkov. Košíčky sú navzájom spojené magnetickou kovovou sponou.
                  Vnútorná strana každého košíčka je potiahnutá lepidlom chráneným plastovou fóliou. Po odstránení plastovej fólie lepidlo umožňuje, aby košíčky pri priamom kontakte s pokožkou priľnuli k prsiam.
                  Tento výrobok je určený na nosenie bezprostredne na pokožke.
                  (podprsenka)
                  (Pozri fotografie 643A a 643B) (1)
                  
               
               
                  6212 10 90
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 2 písm. a) bod 5 ku kapitole 59 a poznámkou 2 písm. a) ku kapitole 61 a znením kódov KN 5903, 6212, 6212 10 a 6212 10 90.
                  Keďže košíčky z ľahčeného plastu sú potiahnuté textíliou na oboch stranách, textília nemá iba funkciu výstuže v zmysle poznámky 2 písm. a) bodu 5 ku kapitole 59, ale dáva kombinovanému materiálu košíčkov podstatný charakter textílie, a preto sa považuje za základný materiál výrobku. (Pozri tiež vysvetlivky HS, všeobecne ku kapitole 39 „Kombinácie plastov a textílií“ písm. d) a siedmy odsek). Preto je výrobok textilným výrobkom triedy XI a nie plastovým odevom podpoložky 3926 20.
                  Výrobok má vlastnosti podprsenky, t. j. tvarované košíčky oválneho tvaru z ľahčeného plastu, ktoré sú po okrajoch vystužené, spolu s magnetickou kovovou sponou držia prsia na mieste. Na rozdiel od klasických ramienok obopínajúcich telo, tento výrobok prilieha k telu pomocou lepidla potiahnutého na vnútornej strane košíčkov. Pri pripevnení košíčkov na spodnú časť pŕs sa prsia vďaka hrúbke košíčkov z ľahčeného plastu zdvihnú. Okrem toho pri obliekaní výrobku vrchná časť košíčkov priľne tak vysoko ako to je možné k pokožke nad prsiami a v dôsledku toho sa prsia, ktoré sú vo vnútri košíčkov, podoprú a zdvihnú. Výrobok teda patrí k výrobkom „určeným na nosenie ako odev s podpornou funkciou“ v zmysle vysvetliviek HS k položke 6212 prvého odseku. Okrem toho, podobne ako ostatné podprsenky, tento výrobok je určený na nosenie bezprostredne na pokožke.
                  Výrobok sa zatrieďuje ako podprsenka do položky 6212, pretože táto položka zahŕňa podprsenky všetkých druhov (pozri tiež vysvetlivky HS k položke 6212 druhý odsek bod 1).
               
            
         
      
                  
                     
               
               
                  
                     
               
            
         (1)  Fotografie slúžia iba na informačné účely.